ఉత్తర కొరియాపై ట్రంప్ ఆగ్రహంన్యూయార్క్, జూన్ 20: అమెరికా విద్యార్థి ఉత్తర కొరియా విహారయాత్ర విషాదాంతమైంది. అమెరికాలోని ఒహాయోకు చెందిన 22 ఏళ్ల ఒట్టో వార్మ్బియర్ గత ఏడాది జనవరిలో ఉత్తర కొరియాకు విహార యాత్రకు వెళ్లాడు. అమెరికాకు తిరుగు ప్రయాణమవుతున్న ఒట్టోను విమానాశ్రయంలో ఉత్తర కొరియా పోలీసులు అరెస్ట్ చేశారు. తాను బస చేసిన హోటల్లోని రాజకీయ పోస్టర్ను అపహరించాడని అతనిపై అభియోగం మోపారు. స్థానిక కోర్టు ఒట్టోకు కఠిన శ్రమతో కూడిన 15 ఏళ్ల జైలుశిక్ష విధించింది. ఒట్టోను స్వదేశానికి తీసుకొచ్చేందుకు అమెరికా చేసిన ప్రయత్నాలేవీ ఫలించలేదు. ఎట్టకేలకు 18 నెలల కఠిన ఖైదు అనంతరం ఈ నెల 13న ఒట్టోను విడుదల చేశారు. ఆ సమయంలో అతను కోమాలో ఉన్నాడు. ప్రైవేటు విమానంలో అమెరికాకు చేరుకున్న ఒట్టో ఈ నెల 19న మృతి చెందాడు. కలుషిత ఆహారం వల్లే ఒట్టో కోమాలోకి వెళ్లిపోయాడని ఉత్తర కొరియా అధికారులు చెబుతున్నారు. అయితే ఈ వాదనను అమెరికా వైద్యులు ఖండిస్తున్నారు. మె దడుకు రక్తం అందకుండా చేయడం వల్లే ఒట్టో మృతి చెందారని అమెరికా వైద్యులు ధ్రువీకరించారు. కాగా, ఒట్టో మృతిపై అమెరికా అధ్యక్షుడు ట్రంప్ తీవ్రంగా స్పందించారు. ఉత్తర కొరియాలో కూర్రపాలన నడుస్తోందని విమర్శించారు. మానవహక్కులను గౌరవించని దేశాల పట్ల కఠిన వైఖరి అవలంభించాలన్న అమెరికా వైఖరి ఒట్టో మృతితో మరింత బలపడిందని అన్నారు.
uttara koriyapai trump agrahamnyuyark, joon 20: america vidyaarthi uttara koria vihaarayaatra vishaadaantamaindi. americaloni ohaayoku chendina 22 ella otto warmbier gatha edaadi janavarilo uttara koriyaku vihara yaatraku vellaadu. americaku tirugu prayaanamavutunna ottonu vimaanaasrayamlo uttara koria poliisulu arest chesaru. taanu basa chesina hotalloni rajakeeya postarnu apaharinchaadani atanipai abhiyogam moparu. sthaanika kortu ottoku kathina shramatho kuudina 15 ella jailusiksha vidhinchindi. ottonu swadesaaniki teesukochenduku america chesina prayatnaaleevii phalinchaledu. ettakelaku 18 nelala kathina khaidu anantaram ee nela 13na ottonu vidudala chesaru. aa samayamlo atanu komalo unnaadu. praivetu vimaanamlo americaku cherukunna otto ee nela 19na mruti chendaadu. kalushita aahaaram valle otto komaloki vellipoyaadani uttara koria adhikaarulu chebutunnaru. ayithe ee vaadananu america vaidyulu khandistunnaru. me daduku raktam andakunda cheyadam valle otto mruti chendaarani america vaidyulu dhruveekarinchaaru. kaga, otto mrutipai america adhyakshudu trump teevramgaa spandinchaaru. uttara koriyaalo kuurrapaalana nadustondani vimarsinchaaru. maanavahakkulanu gowravinchani deshaala patla kathina vaikhari avalambhinchaalanna america vaikhari otto mruthitho marinta balapadindani annaru.